**Beretning 2024**

Kirkeåret 2023 – 2024 har været et år med de sædvanlige aktiviteter og med god tilslutning til både søndagens gudstjenester, alternative gudstjenester, børnearrangementer, sogneaftener, fællessang, studieaftener, mandagsmad og koncerter.

En spændende koncert var ungdomskoncert med Lucca ”Gud i Vold”, specielt for unge, men vi ældre kunne også få glæde af den.

Akademisk Kor Århus er måske den flotteste koncert vi har formået at arrangere i Horne Kirke.

2024 har været valgår som startede med orienteringsmøde d. 14. maj. På mødet kunne der opstilles kandidater til det nye menighedsråd som skal træde i kraft d. 1. december 2024.

Det lykkedes at opstille 4 af de 5 kandidater, som skulle vælges for Horne Sogn, og 2 af de 3 kandidater, som skulle vælges for Asdal Sogn. De sidste to kandidater blev fundet ved opstillingsmødet d. 17. september.

Da der ikke er indkommet andre kandidatlister, blev der ikke kampvalg, som skulle være d. 19. november.

På kirkegårdene er der sket en del ændringer for at gøre arbejdet mere rationelt. Dette er sket ved nye spændende måder at indrette kirkegårdene på f.eks. nye gravstedsindretninger og flere græsarealer. Det er et arbejde, som tager mange år at færdiggøre pga. fredningstider på gravsteder.

I 2024 er der også blevet sikret gravsten, så der ikke er personer, som kommer til skade. Gravsten som evt. kan vælte, er blevet limet til soklen eller påsat spyd i jorden.

Den 1. december starter så et nyt menighedsråd bestående af 3 medlemmer fra Asdal Sogn og 5 medlemmer fra Horne Sogn.

Herfra skal lyde en stor tak til det afgående råd for et rigtig godt samarbejde og et stort engagement omkring alle de forskellige opgaver der har været de sidste fire år.

Også tak til de ansatte for jeres flotte arbejde, både i kirken og på kirkegårdene.

Johs. Bæk